OzLabs/hebrew-wiki-articles huggingface dataset:
פובליוס רוטיליוס רופוס

פובליוס רוטיליוס רופוס (157 לפנה"ס - ?) היה מדינאי, מצביא והיסטוריון רומאי.

רופוס נולד בסביבות 157 לפנה"ס. בצעירותו למד אצל הפילוסוף הסטואי פנאיטיוס ואצל המשפטן והמדינאי הרומאי פובליוס מוקיוס סקאיוולה, שני מורים שהייתה להם השפעה רבה על חייו. 

במהלך מלחמת נומנטיה, שהתחוללה בין השנים 132 - 134 לפנה"ס, שימש רופוס כטריבון צבאי בצבא הרומי תחת פיקודו של סקיפיו אימיליאנוס. בשנת 115 לפנה"ס הוא ניסה להיבחר לקונסולט, ללא הצלחה. 

כאשר נבחר קווינטוס מטלוס בשנת 109 לפנה"ס למשרת הקונסול ונשלח לנומידיה במטרה לנצח במלחמת יוגורתה, אחת מפעולותיו הראשונות הייתה מינוי רופוס לאחד משני סגניו (השני היה גאיוס מריוס).הוא בחר ברופוס הודות לשם שזה רכש לעצמו בקרב החוגים הצבאיים ברומא של קצין מצוין ובעל משמעת למופת. רופוס ומריוס לקחו חלק גדול ומשמעותי בארגונו מחדש של הצבא הרומי באפריקה.

בשנת 108 לפנה"ס, השתתף רופוס בקרב מותול נגד הנומידים ופיקד על אחת מיחידותיו של מטלוס. במהלך הקרב הצליחה יחידתו של רופוס להביס את כוחו של המצביא הנומידי בומילקר, שכלל את כל פילי המלחמה של הנומידים. כל הפילים הנומידים הומתו או נלקחו בשבי על ידי רופוס, מה שתרם לניצחון הרומאים בקרב והעניק לרופוס תהילה רבה.

בשנת 105 לפנה"ס נבחר רופוס למשרת הקונסול. הישגו הגדול במהלך כהונתו הייתה תוכנית האימונים שיצר לצבא הרומי. האימונים הצבאיים החדשים, שעיקרם היה שיפור יכולת הלחימה של החייל הבודד, התבססו על תוכניות האימונים של הגלדיאטורים והיוו נדבך חשוב ברפורמה הצבאית שערך גאיוס מריוס מאוחר יותר בצבא הרומי. 

בשנה זו, גנאיוס מאליוס מאקסימוס, שותפו לקונסולט של רופוס, נחל מפלה כבדה נגד הקימברים באוראוסי. ניצחון הקימברים סיכן את איטליה בכלל ואת רומא בפרט ורופוס נאלץ להוציא צו שמנע את יציאתם של גברים מעל גיל 35 מאיטליה. המשבר נפתר מאוחר יותר על ידי מריוס, ששימש כקונסול בשנה שאחרי והנחיל לקימברים ולבני בריתם מפלה מוחלטת. 

בשנת 94 לפנה"ס שירת רופוס כלגאטוס בפרובינקיית אסיה תחת קווינטוס מוקיוס סקאיוולה, בנו של מורו לשעבר. השניים הנהיגו מנהל תקין והגנו על תושבי הפרובינקיה מהמוכסנים הרומים, בני מעמד הפרשים. מעשיו של רופוס יצרו לו אויבים רבים בקרב בני מעמד זה ששלטו בתקופה זו בבתי המשפט. בשנת 92 לפנה"ס, עם חזרתו לרומא, הוא הועמד לדין באשמת ניצול תושבי פרובינקיית אסיה. האשמה הייתה מופרכת, אולם רופוס בחר שלא להגן על עצמו בבית המשפט. מהלך זה אפשר לפרשו כצעד שנועד להביע את חוסר אמונו המוחלט ביכולתו לזכות בבית דין שנשלט על ידי אויביו. הוא הורשע ונידון לגלות. עיוות הדין במשפטו של רופוס הגביר את המתח בין מעמד הסנאטורים לבין מעמד הפרשים, שנאבקו על השליטה במערכת המשפט.

רופוס בחר להשתקע בסמירנה (איזמיר של ימינו) שבפרובינקיית אסיה, בקרב אלו שהוא הואשם בניצולם, שם הוא התקבל בכבוד רב ושם כנראה סיים את חייו. 

במהלך שהותו בסמירנה כתב רופוס מספר ספרי היסטוריה, ספר זיכרונות ומספר חיבורים בנושאים משפטיים. אף על פי שאף אחד מאלו לא שרד, ידוע שהם שימשו כמקורות לסופרים רומאים אחרים. האוטוביוגרפיה של רופוס שימשה כאחד ממקורותיהם של ההיסטוריונים גאיוס סאלוסטיוס קריספוס ופלוטרכוס.

== לקריאה נוספת ==
* גאיוס סאלוסטיוס קריספוס, "קאטילינה, יוגורתא, קטעים מדברי הימים", תרגמה מרומית שרה דבורצקי, ירושלים, מוסד ביאליק, תשכ"ח (1968)

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:רומאים בתקופת הרפובליקה
קטגוריה:אישים שחיו במאה ה-1 לפנה"ס
קטגוריה:אישים שחיו במאה ה-2 לפנה"ס
טונוס

טונוס שרירים (באנגלית: Muscle Tone) או מתח שרירים הוא המתח הרגיל הקיים בשריר, או ההתנגדות בשריר לתנועה פסיבית. טונוס שרירי קיים במנוחה ובתנועה ומשתנה בהתאם לגירויים או התנגדות המופעלים על השרירים כתגובת רפלקס או תגובה רצונית בגוף הבריא. הטונוס מופחת בשלב החלימה בעת השינה REM. טונוס תקין מסייע ליציבה.

הטונוס נוצר על ידי ירי ספונטני של העצבים המוטוריים בחוט השידרה<ref></ref>, ואלה מושפעים ממסרים חשמליים היורדים מהמרכזים המוטוריים השונים במוח ומסתיימים על תאים בחומר האפור של חוט השידרה. הרפיה של הטונוס השרירי ניתנת להפעלה רצונית, ותיגרם על ידי אינהיביציה של העצבים המוטוריים על ידי תאים אינהיביטוריים בחוט השידרה, והאטה של קצב הירי שלהם. הטונוס בשריר נרשם באלקטרומיוגרם (EMG) כרעש רקע חשמלי קבוע<ref></ref>. 

במצבי מחלה שונים יכול לחול שינוי בטונוס השרירי. למשל, הטונוס יורד במצבים של פגיעה בעצבים המוטוריים, מצב הנקרא גם "היפוטוניה" (hypotonia), ובפגיעה קשה כזו נקבל שיתוק רפה. לעומת זאת, במצבים של פגיעה במסילות המוטוריות הגבוהות יכול להתפתח שיתוק בטונוס מוגבר - עוויתי הנקרא גם ספסטיות. (עווית), בהתאמה. מחלת פרקינסון גם היא מאופיינת בעליה בטונוס השרירי בעלת מאפיינים שונים, ומכונה ריגידיות. הערכה של הטונוס השרירי מהווה חלק בלתי נפרד מהבדיקה הנוירולוגית. 
אלקטרומיוגפי (EMG) - רישום של פעילות חשמלית בשריר במצבים שונים. עליון: פעילות חשמלית בשריר של אדם בריא. אמצעי: פעילות חשמלית בשריר של חולה עם פגיעה בעצבים מוטוריים. תחתון: פעילות חשמלית בשריר של חולה בניוון שרירים. 

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מערכת השרירים
קטגוריה:פיזיולוגיה
אלאנים

עמי מערב [[אסיה, הקווקז ומזרח אירופה במאה השביעית לספירה. אזור מוצאם של האלאנים בקווקז בצהוב]]
האלאנים היו עם נודד ממוצא איראני ששכן במאה ה-1 בצפון הקווקז. צאצאי האלאנים, האוסטים, חיים עד היום על החוף המזרחי של הים השחור ובגאורגיה, בסביבות העיר בתומי.

בתקופת נדידת העמים, בעקבות לחץ ההונים שראשיתו בסוף המאה הרביעית לספירה, התפצלו האלאנים לשתי קבוצות. קבוצה אחת נותרה בקווקז, תחת שלטון הוני, וקבוצת אחרת נעה מערבה. במעברם דרך האימפריה הרומית התיישבו האלאנים במקומות שונים ושימשו כחיילים שכירים, אך תנועתם מערבה נמשכה ולבסוף, לאחר שעברו את כל אירופה, מרומניה עד ספרד, עברו יחד עם הוונדלים לאפריקה.

את עקבות האלאנים אפשר למצוא בשמותיהם של אתרים שונים וגם בשמות של חלק מבני יבשת אירופה. העיר יאשי ברומניה קרויה כנראה על שמם (יאשי היה השם בו קראו הסלאבים לאלאנים), ושמם נמצא גם במחוז הספרדי קטלוניה, שמורכב משמותיהם של שני העמים שהתיישבו בו, הגותים והאלאנים - "Got"+"Alania"=קטלניה. גם השמות Alain הצרפתי ו-Alan הבריטי נותרו מהאלאנים. בצרפת השתמר שם האלאנים בעיר אלנסון ואצילי האלאנים, שהתלוו לנורמנים בחציית תעלת למאנש, הביאו איתם לאנגליה את גזע הכלבים Alaunt שממנו יצרו את הבולדוג.

האלאנים שנותרו בקווקז הקימו ממלכה עצמאית, אלאניה, שחרבה לבסוף במאה ה-12 עם פלישת המונגולים.

== לקריאה נוספת == 
* אגוסטי אלמאני (2000), [https://books.google.co.il/books?id=8bZ4c5oZpNAC מSources on the Alans: A Critical Compilation], 

== קישורים חיצוניים ==

*[http://www.iranica.com/newsite/articles/v1f8/v1f8a013.html אלאנים], אנציקלופדיה איראניקה
* 
* 

*
קטגוריה:עמים קדומים
קטגוריה:עמים קווקזיים
קטגוריה:אוסטיה
קטגוריה:צפון הקווקז
בני קוזושווילי

בני קוזושווילי (נולד ב-19 בספטמבר 1967) הוא כדורגלן עבר ישראלי, שיחק לרוב בעמדות מגן ימני ובלם. ידוע בכינוי קוזו. את מרבית שנותיו ככדורגלן העביר בהפועל פתח תקווה, מרביתן כקפטן הקבוצה.

== קריירה ==
קוזושווילי החל את דרכו בקבוצת הילדים של הפועל פתח תקווה. את הופעת הבכורה בבוגרים רשם לקראת סוף עונת 1984/1985. שימש במשך שנים רבות כקפטן הקבוצה והיה שותף ברצף שלוש הסגנויות בשנים 1989-1991. זכה עם הקבוצה בגביעי טוטו ב-1990 ו-1991, ובגביע המדינה ב-1992. בתום עונת 1998/1999 שוחרר מהקבוצה ועבר לבני יהודה. לאחר עונה אחת בבני יהודה, בה היה שותף במאבק על הישארותה בליגה שהסתים בהצלחה, עבר בין מספר קבוצות מהליגות הנמוכות עד שפרש. בין לבין שיחק בעירוני פתח תקווה בכדורגל אולמות, ובליגת הוותיקים. שותף ב-4 משחקים בנבחרת ישראל.

בעונת 2004/2005 מונה קוזושווילי כעוזר מאמן הפועל פתח תקווה תחת פרדי דוד, עד שדוד הוחלף באמצע העונה בדרור קשטן, שלא היה מעוניין בעוזר מאמן, ועבר לאמן במחלקת הנוער של המועדון.

==פוליטיקה==
לקראת הבחירות המקומיות בפתח תקווה ב-2023 (שנדחו בהמשך ל-2024) הוצב קוזושווילי במקום ה-13 ברשימת "התחדשות" של ראש העיר רמי גרינברג. הרשימה זכתה ב-13 מנדטים והוא נבחר למועצת העיר.

== קישורים חיצוניים ==

* [http://www.hpt.co.il/?ShowPlayer=185 בני קוזושווילי], באתר מוזיאון הפועל פתח תקווה

==הערות שוליים==

קטגוריה:בוגרי בית הספר פיק"א
קטגוריה:בלמי כדורגל ישראלים
קטגוריה:חברי מועצת העיר פתח תקווה
קטגוריה:כדורגלני בית"ר באר שבע
קטגוריה:כדורגלני בית"ר שמשון תל אביב
קטגוריה:כדורגלני בני יהודה תל אביב
קטגוריה:כדורגלני נבחרת ישראל
קטגוריה:כדורגלני הפועל פתח תקווה
קטגוריה:כדורגלני הפועל ראשון לציון
קטגוריה:כדורגלנים ישראלים
קטגוריה:פתח תקווה: כדורגלנים
קטגוריה:ישראלים שנולדו ב-1967
דמעות של שתיקה

דמעות של שתיקה (באנגלית: The Killing Fields, בתרגום מילולי: "שְׂדוֹת הָקֶטֶל") הוא סרט משנת 1984 אודות כתב הניו יורק טיימס הנמצא בקמבודיה בתקופת שלטון הקמר רוז' ומתאר את הטיהור האתני שבוצע בעם הקמבודי תחת שלטונו של הרודן פול פוט.

זהו סרט הקולנוע הראשון של במאי הטלוויזיה הבריטי רולנד ג'ופה. הסרט מתאר ידידות מופלאה בין עיתונאי אמריקאי ועוזרו הקמבודי, ומבוסס על סיפור אמיתי של כתב הניו יורק טיימס סידני סאנברג. רובו של הסרט מוקדש לעוזר העיתונאי הקמבודי פראן, המנסה לשרוד במחנות הכפייה של "החינוך מחדש" של האזרחים.

הסרט זכה בשלשה פרסי אוסקר והיה מועמד לארבעה פרסי אוסקר נוספים ב-1985.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1984
קטגוריה:סרטי דרמה
קטגוריה:סרטים בריטיים
קטגוריה:סרטים המבוססים על סיפור אמיתי
קטגוריה:זוכי פרס באפט"א לסרט הטוב ביותר
קטגוריה:סרטים העוסקים ברצח עם וטיהור אתני
קטגוריה:סרטי האחים וורנר
קטגוריה:עיתונות בקולנוע
קטגוריה:סרטים באנגלית
קטגוריה:סרטים בצרפתית
קטגוריה:מכון הסרטים הבריטי: מאה הסרטים הבריטיים הטובים ביותר
קטגוריה:סרטים שצולמו בתאילנד
קטגוריה:זוכי אוסקר: העריכה הטובה
ספיקה (נהר)

ספיקה של נהר היא כמות המים הזורמת בנהר בזמן נתון (זהו מקרה פרטי של המונח הכללי ספיקה). מקובל למדוד את הספיקה במטר מעוקב לשנייה. נהר האמזונאס, שספיקתו היא הגדולה בעולם, מזרים כ-220 אלף קוב מים לשנייה בזמן שהוא גואה, ואילו הירדן, שהוא נהר קטן, מזרים ל רק כ-16 קוב מים לשנייה.

ספיקתו של הנהר משתנה לפי עונות השנה וגורמים אחרים, ורמתה מתחלקת לארבעה מצבים:
*זרימה נורמלית - ספיקה ממוצעת, בחישוב רב שנתי.
*שפל - מצב בו הספיקה פחותה בצורה משמעותית מהממוצעת, בדרך כלל בקיץ ובתחילת הסתיו.
*גאות - מצב בו הנהר מכסה את כל אפיקו, אך לא גולש ממנו.
*שיטפון - או הצפה, מצב בו עולה הנהר על גדותיו, ומציף גם את המקומות שמחוץ לערוץ.

מדידת מהירותם וספיקתם של נהרות היא בתחום המדע הנקרא הידרוגרפיה. מדידה זו חשובה ביותר לצורכי חישוב של כמות המים באזור מסוים, ולצרכים הנדסיים שונים כגון בניית מבנים כתחנות כוח הידרואלקטריות (המופעלות בכוח המים), על גדות הנהר.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נהרות
ספיקה

ספיקה היא כמות או מסת הזורם (נוזל, גז וכדומה) העובר דרך שטח חתך נתון ביחידת זמן. 
נוח לבחור את שטח החתך של הגבולות בתוכן מתבצעת הזרימה (רובה או כולה), אז הספיקה היא פשוט נפח או מסת הזורם המועבר בזרימה כולה ליחידת זמן. ספיקה מסומנת בדרך כלל באות Q.

בהנדסה מקובל להבדיל בין ספיקה מסית (מסה ליחידת זמן) לספיקה נפחית (נפח ליחידת זמן):

*ספיקה נפחית מייצגת כמות חומר ליחידת זמן בזרימה ומוגדרת באופן הבא:
:<math>Q_V=\iint_{S} \mathbf{v} \cdot d \mathbf{S} </math>
:כאשר <math>S</math> שטח החתך, <math>\mathbf{v}</math> שדה המהירות של הזורם ו- <math>d \mathbf{S}</math> הוא וקטור שגודלו הוא אלמנט שטח קטן כרצוננו וכיוונו ניצב למישור המכיל את אלמנט השטח.

:במערכת SI נמדדת הספיקה הנפחית במטר מעוקב לשנייה (קוב לשנייה).

*ספיקה מסית מייצגת את כמות המסה המועברת ליחידת זמן בזרימה ומוגדרת באופן הבא:

:<math>Q_M=\iint_{S}\rho \mathbf{v} \cdot d \mathbf{S} </math>
:כאשר <math>\rho</math> צפיפות הזורם.
:במערכת SI נמדדת הספיקה המסית בקילוגרם לשנייה.

==ספיקה של צינור==
אחד השימושים הנפוצים במושג ספיקה הוא בצנרת, נרצה לדעת במה תלויה הספיקה המסית של צינור בו זורם נוזל צמיג. נניח שהצינור שלנו בעל שטח חתך מעגלי והצינור אינסופי וישר, נגדיר את מערכת הצירים כך שכיוון הזרימה הוא כיוון <math> \hat x</math>, 

נעבוד במערכת קואורדינטות גליליות כך שהמרחק מציר <math> \hat x</math> יסומן בקורדינאטה <math>r</math>.
בנוסף נניח כי הזרימה למינרית, מדובר בזורם ניוטוני בלתי דחיס, ורדיוס הצינור הוא <math>R</math>.

כדי שתיווצר זרימה חייב להיות גרדיאנט לחץ לאורך הצינור <math>\partial p/ \partial x</math> 

ממשוואות נאוויה-סטוקס ניתן להראות שגרדיאנט זה חייב להיות קבוע וכי:
:<math> \frac 1 r \frac d {dr}(r \frac {dv_x}{dr})=\frac 1 \eta \frac{\partial p} {\partial x}</math>
כאשר <math>\eta</math> היא הצמיגות של הנוזל ו- <math>v_x</math> הגודל של וקטור המהירות.

הפתרון היחיד של משוואה זו שמתאפס על דפנות הצינור (ב- <math> r = R </math>) וסופי בראשית הוא
:<math>v_x=\frac 1 {4 \eta} \frac {\partial p} {\partial x} (r^2-R^2) </math> 
כיון שכוון הזרימה ניצב לכל המישורים המכילים את שטח החתך של הצינור אז <math>\mathbf{v}</math> ו- <math>d \mathbf{S}</math> וקטורים מקבילים והספיקה ניתנת פשוט על ידי:
:<math>Q_m = \rho \iint_{S} \mathbf{v} \cdot d \mathbf{S}=2\pi\rho\int_R v_x r dr = -\frac {\pi \rho} {8 \eta} \frac {\partial p} {\partial x} R^4 </math>

(כאשר יש לשים לב שבזרימה סטנדרטית הגודל <math>\partial p/ \partial x</math> שלילי ולכן קיבלנו כאן שהספיקה חיובית)

ניתן ללמוד מביטוי זה כי הספיקה תלויה ליניארית בגרדיאנט הלחץ וביחס בין הצפיפות לצמיגות, וכי היא הולכת כמו ריבוע שטח החתך של הצינור.

==ראו גם==
* ספיקה (נהר)
* אי ספיקת לב
* מקדם הפריקה

==הערות שוליים==

קטגוריה:מכניקת הזורמים
צינור

צינורות פלדה
גמיש מגולגל]]
צינור הוא כלי חלול בדרך כלל בצורת גליל, המשמש להעברת נוזלים או גזים ממקום למקום. הצינור יכול להיות מיוצר מפלדה, בטון, נחושת, עץ, זכוכית, חומרי פלסטיק כמו פי וי סי, פוליאתילן, ועוד. הצינור יכול להיות גם מורכב ממספר שכבות וחומרים שונים כמו פלדה ובטון, פלדה וטפלון וכדומה. הצינורות משמשים למערכות הובלת מים, מערכות אינסטלציה, השקיה ועוד.

כבר בתקופות קדומות הרומאים ידעו להשתמש בצנרת עשויה מבטון וגם צנרת מעופרת אך לא היו להם נוסחאות או כללי חישוב של עובי הדופן.

הענף המטפל בצנרת בקוטר קטן למבנים ובצנרת הספקה בתחום העירוני או הכפרי כמו גם קווי הספקת מים וניקוז נקרא שרברבות. צנרת זו נמצאת בתחום ההנדסה האזרחית.

המילה "צינור" היא מקראית. היא מופיעה במקרא פעמיים, ובשני המקומות לא ברורה לגמרי משמעות המילה.

==ראו גם==
* צנרת תעשייתית
* צינור השקיה
* צינור נפט
* שרברבות

==קישורים חיצוניים==

* 

==הערות שוליים==

*
קטגוריה:כלים
קטגוריה:שרברבות
נחום פצ'ניק

נחום ספרד (פצ'ניק) (נולד ב-1973) הוא משורר ופסיכותרפיסט ישראלי, ממייסדי כתב העת "משיב הרוח", מייסדה ומנהלה של תנועת "ארץ שלום".

==ביוגרפיה==
פצ'ניק, יליד קריית ארבע, בן לאם ניצולת שואה, נין האדמו"ר מצ'רנוביל-ברעזנה, רבי נחום יהושע הלוי פיצ'ניק, שנרצח בשואה, וצאצא של רבי מנחם נחום מצ'רנוביל. הוריו הם מראשוני המתנחלים בקריית ארבע, ובגיל שש עברה משפחתו להתגורר בבית אל. פצ'ניק הוא בוגר הישיבה התיכונית חיספין ברמת הגולן. לאחר מכן למד בישיבת שבי חברון, ובגיל 20 התגייס לצה"ל. הוא שירת בהתחלה בסיירת מטכ"ל, אך פרש בהמשך. אחרי הצבא למד בישיבת בית אורות וישיבת שיח, והוא רואה את עצמו כתלמידם של הרב שג"ר, הרב ארתור גרין הרב מנחם פרומן, ואוהד אזרחי.

משנת 1994 ועד שנת 2000 היה בחבורת המשוררים המייסדים של כתב-העת "משיב הרוח". שיריו פורסמו גם בכתבי העת "חדרים", "הליקון" ו"דימוי" וכן בספר "הנבא בן אדם" (הוצאת ראובן מס, 2006). בשנת 2008 יצא לאור ספר שיריו "סוס האמונה", בהוצאת כתר ספרים ובעריכת המשורר אליעז כהן. הספר זכה במענק ממפעל הפיס.

משנת 2009 משמש פצ'ניק כיו"ר תנועת "ארץ שלום", העוסקת בדיאלוג, חיזוק שכנות טובה ושיתוף פעולה חברתי כלכלי ודתי בין מתנחלים לפלסטינים, ומשנת 2011 הוא חבר בקבוצת מחקר סגורה של Google Ideas, שבה כ-150 קרבנות טרור לשעבר ופעילי טרור, שנאה ונאו-נאצים לשעבר עוסקים בקידום שלום עולמי.

באוגוסט 2013, ביום שבו הורשע הרב מרדכי אלון בביצוע מעשים מגונים בתלמידו, התפרץ פצ'ניק לשיעורו של הרב אלון אשר סוקר בכלי התקשורת וקרא לו להודות שחטא. פצ'ניק העיד בכתבה ב"ידיעות אחרונות" כי הוא עצמו נפגע מינית בצעירותו, וכי "חשבתי בעבר שזהו, החיים שלי נגמרו. שיש לי עכשיו 60 שנה לחיות במיץ של הזבל. אבל יש ריפוי לטראומה. היום אני מלווה אנשים שנפגעו וזו זכות גדולה.". בריאיון לכאן 11 סיפר כי נפגע מינית על ידי אביו כשהיה בסוף תיכון ובתחילת שירותו בסיירת מטכ"ל, ובעקבות הפגיעה פרש מהיחידה; ודיבר על האפשרות לסלוח ומה שהיא מחוללת בתוכו.

באביב שנת 2022 יצא לאור ספרו השני "נמר של קדושה". (הוצאת "שימו לב") הספר המשלב שירים ותורות שכתב ועוסקים בכתיבה מדיטטיבית ופסיכדלית, עיסוק נרחב במיניות אוהבת, שירה פוליטית וטקסטים פוסט-קבליים וניאו חסידיים העוסקים בטנטרה וריפוי מיני.

בדצמבר 2022 פרסם בדף הפייסבוק האישי שלו כי זומן להעיד בלהב 433, במסגרת פעולות החקירה בפרשת התקיפות המיניות המיוחסות לרב טאו. פצ'ניק סיפר כי עדותו לא עסקה בתקיפות המיניות לכאורה, אלא בתמיכתו של הרב טאו בתלמידו אשר התעלל באשתו.

==חיים אישיים==
פצ'ניק גרוש<ref></ref>ואב לשלוש בנות ובן. הוא מתגורר בעמק האלה.

בשנים האחרונות עזב פצ'ניק את העולם האורתודוקסי והצטרף לזרם הליברלי-אמוני. וכיום הוא מנהל אורח חיים מסורתי<ref></ref>.

==קישורים חיצוניים==

* 
* 
* 
* נחום פצ'ניק בתוכנית "שאלה תשובה" בכאן 11 אוגוסט 2022: https://www.youtube.com/watch?v=FqX6PWFSnKI
;מתוך פרסומים של פצ'ניק
* 
* 
* , שיר

==הערות שוליים==

קטגוריה:משוררים כותבי עברית
קטגוריה:ציונות דתית: אנשי חינוך
קטגוריה:בוגרי ישיבה תיכונית חיספין
קטגוריה:בוגרי ישיבת שבי חברון
קטגוריה:בוגרי ישיבת שיח יצחק
קטגוריה:תלמידי הרב שג"ר
קטגוריה:נווה דניאל: אישים
קטגוריה:תושבי מאחזים
קטגוריה:יוצאים בשאלה
קטגוריה:ישראלים שנולדו ב-1973
נקע

נקע הוא פגיעה בשלמות רצועה מפרקית.

נקע נגרם על ידי מתיחת יתר של הרצועה. בדרך כלל עקב טראומה גופנית או כשל של מערכת העצב-שריר-שלד לשמור על המפרק בטווח התנועה הנורמלי שלו.

נהוג לדרג את חומרת הנקע לפי שלוש דרגות. נקע מדרגה ראשונה, מתאר קרע מינורי של הרצועה. נקע מדרגה שלישית, מתאר קרע שלם של הרצועה. את חומרת הנקע, קובעים בדרך כלל לפי סימנים וסימפטומים אך הדמית MRI תאפשר אבחנה מדויקת יותר של חומרת הפגיעה.

כל מפרק בגוף יכול להיות נקוע, אך השכיחות הגבוהה ביותר לנקעים, מתקיימת במפרקי הקרסול, הברך והאצבעות. הנקע המוכר של הקרסול מתאר בדרך כלל פגיעה בשלמות רְצוּעַת הַשּׁוֹקִית וְהָעַרְקוּם הַקִּדְמִית (anterior-talo-fibular-ligament). אחד הגורמים השכיחים לנקעים באצבעות הוא משחקי כדור.

הטיפול השכיח מיד לאחר נקע כולל את עקרונות RICE. טיפולי המשך כוללים בדרך כלל הפעלת עומסים על הרצועה בהתאם לשלב ההחלמה שלה, חיזוק של שרירי המפרק ושיפור השליטה במפרק, בעיקר כאשר מדובר במפרק נושא משקל כמו קרסול או ברך.

==קישורים חיצוניים==

* 

קטגוריה:פציעות
אי-שוויון המשולש האינטגרלי

במתמטיקה, ובמיוחד באנליזה פונקציונלית, אי שוויון המשולש האינטגרלי הוא גרסה של אי שוויון המשולש עבור הנורמה האינטגרלית.

== המשפט ==
משפט: אם <math>f\,</math> היא פונקציה אינטגרבילית בקטע <math>[a,b]\,</math> אזי מתקיים <math>\left| \int_a^b f(x) \,\mathrm{d}x \right| \le \int_a^b |f(x)| \,\mathrm{d}x</math>.

הערה: ניתן להוכיח כי אם <math>\, f </math> אינטגרבילית בקטע <math>\, [a,b] </math>, אז גם <math>\, |f| </math> אינטגרבילית שם.

== הוכחה ==
מהגדרת הערך המוחלט, לכל <math>x \in [a,b]</math> מתקיים <math>-|f(x)| \le f(x) \le |f(x)|</math>,

ומתכונת המונוטוניות של האינטגרל נסיק ש- <math>\int_a^b -|f(x)| \,\mathrm{d}x \le 
\int_a^b f(x) \,\mathrm{d}x \le
\int_a^b |f(x)| \,\mathrm{d}x</math>.

מליניאריות האינטגרל נקבל ש- <math>-\int_a^b |f(x)| \,\mathrm{d}x \le \int_a^b f(x) \,\mathrm{d}x \le \int_a^b |f(x)| \,\mathrm{d}x</math>. בסה"כ קיבלנו כי <math>\left| \int_a^b f(x) \,\mathrm{d}x \right| \le \int_a^b |f(x)| \,\mathrm{d}x</math>.

קטגוריה:אינטגרלים
קטגוריה:משפטים באנליזה פונקציונלית
משולש אינטגרלי
יואב קרני

יואב קַרני (נולד ב־1957) הוא עיתונאי ובלוגר ישראלי.

==ביוגרפיה==
יואב קרני נולד בישראל, בן להורים ממוצא מזרח-אירופי.
בילדותו שהה מספר שנים באחת ממדינות אפריקה, במסגרת שליחות שמילאו הוריו. לאחר ששבה המשפחה ארצה השתקעה בשכונת תל גנים ברמת גן, שם למד בבית הספר תל גנים (לימים בית ספר קורצ'אק). מגיל צעיר פרסם קרני רשימות פרי עטו ב"הארץ שלנו". ב-1975 התגייס לגלי צה"ל ומונה לעורך חדשות החוץ הראשון של התחנה. לאחר שחרורו מצה"ל הצטרף לעיתון "ידיעות אחרונות" ושימש חמש שנים כפרשן פוליטי. ב-1985 עבר ל"הארץ" ומונה לשליח העיתון בניו יורק. ב-1992 עבר לעיתון הכלכלי "גלובס" ושימש ככתבו בוושינגטון עד שנת 2012. ב"גלובס" פרסם מסות על פוליטיקה, יחסים בינלאומיים, כלכלה והיסטוריה.

בשנות ה-90 כתב קרני בהרחבה על כמה מן התוצאות של התמוטטות ברית המועצות. את מסעותיו הנרחבים בהרי הקווקז סיכם בספרו באנגלית "אנשֵי הֶהָרים: מסע אל הקווקאז בעִקבוֹת הזיכרון", אשר יצא לאור בניו יורק בשנת 2000.

במאי 2003 הקים את הבלוג שלו, "יואב קרני בוושינגטון", שהיה מאלה שחנכו את הבלוגיה של אתר "רשימות". הרעיון להקמת בלוג לקרני בו יפרסם באופן קבוע את רשימותיו הוא הגרעין ממנו צמח הרעיון ל"רשימות" (וקרני הוא האחראי להמצאת השם "רשימות" לפרויקט). באפריל 2010, לקראת ביטול אתר "רשימות", סגר את הבלוג ב"רשימות" לטובת בלוג עצמאי משלו, "קו המשווה: יואב קרני בוושינגטון" (שאליו העביר גם את הארכיון).

בשנת 2013 עבר קרני לגור בניו דלהי, והוא ממשיך לכתוב משם ל"גלובס".

==קישורים חיצוניים==
* [http://yoavkarny.com קו המשווה: יואב קרני בוושינגטון] – הבלוג של יואב קרני
* 

==הערות שוליים==

קטגוריה:סגל הארץ
קטגוריה:סגל ידיעות אחרונות
קטגוריה:סגל גלובס
קטגוריה:חיילי גלי צה"ל
קטגוריה:בלוגרים ישראלים
קטגוריה:ישראלים שנולדו ב-1957
תספיס

תֶּסְפִּיס (ביוונית: Θέσπις) היה שחקן יווני בן המחצית השנייה של המאה ה-6 לפנה"ס, הנחשב לאבי אמנות הדרמה, ולאחד ממייסדי אמנות הטרגדיה.
תספיס היה יליד אטיקה, אביו היה הדמוס איקאריה; באטיקה התנהלו חגיגות דיוניסיות כבר בראשית המאה ה-6 לפנה"ס וכן היה בה תיאטרון.
 
על-פי המסורת היה תספיס ראש מקהלה, שהופיעה בחגיגות הדיוניסיה וסיפרה בזמר עלילות גיבורים מהמיתולוגיה היוונית. במהלך הדיוניסיה של שנת 534 לפנה"ס בקירוב החליט תספיס לנסות צורה חדשה של הופעה: במקום לספר את העלילה בשירה, כאשר גם הדיאלוגים מוצגים בשירה - "אכסארכוס", הציג את דמות הגיבור בגוף ראשון, והשיב לדברי המקהלה בדיבור במקום בזמרה. מכאן התפתחה לראשונה אמנות המשחק, ועל שום כך מכונים שחקנים לעיתים בשם "תספיאנים", בעיקר בקרב דוברי אנגלית.. על המפנה הזה מספר אריסטו במקורות מהמאה ה-4 לפנה"ס. מלבד השיפור הזה, מיוחס לתספיס גם קידום אמנות המסכות.

בתקופתו של תספיס עדיין הופיע בהצגה אך ורק שחקן אחד, לצד המקהלה. דור אחד מאוחר יותר הכניס אייסכילוס להצגה גם שחקן שני, שגילם תפקידים מתחלפים, ולאחר מכן הוסיף סופוקלס גם שחקן שלישי.

אין בידינו טרגדיות שלמות של תספיס, אף כי ידועים לנו שמותיהן של חלקן, וקטעים מועטים מהן. גם לגבי אלו ישנה סברה הגורסת כי זויפו.

==לקריאה נוספת==
*א. פוקס, אתונה בימי גדולתה, תש"ל.
<div style="direction: ltr;">
*G.F. Else, The Origin and Early Form of Greek Tragedy, 1965
*A. Lesky, Die tragische Dichtung der Hellanen, 1972
</div>

==קישורים חיצוניים==
* 

== הערות שוליים ==

קטגוריה:שחקני תיאטרון יוונים
קטגוריה:תיאטרון ביוון העתיקה
קטגוריה:יוונים בתקופה ההלנית
אוסקר ברשה

אוסקר חוסה רפאל בֶּרְשֶׁה פֵּרְדוֹמוֹ (ספרדית: Óscar José Rafael Berger Perdomo; נולד ב-11 באוגוסט 1946 בגואטמלה סיטי), נשיא גואטמלה בשנים 2004–2008.

פרדומו בא ממשפחה שהשתייכה למעמד הגבוה בזכות בעלותה על נכסים בעסקיי הסוכר והקפה. פרדומו הוא בוגר מגמת משפטים של האוניברסיטה הפרטית הישועית "רפאל לנדיבר".
ב-1967 נשא פרדומו לאשה את וונדי ווינדם, בת למשפחת בעלי נדל"ן מהמעמד הגבוה. ב-1985 הצטרף פרדומו לאָלְבָרוֹ אָרְסוּ שהתמודד למשרת ראש עיריית גואטמלה סיטי. בין יוני 1991 לינואר 1999 כיהן פרדומו ברשה כראש העירייה.

למרות שהכריז על פרישה מהחיים הפוליטיים, החליט פרדומו לאחר מאמצי שכנוע רבים שהופעלו עליו, לרוץ מטעם מפלגת השמרנים, הברית הלאומית הגדולה, בבחירות הכלליות לנשיאות שהתקיימו ב-9 בנובמבר 2003. פרדומו התמודד מול הנשיא המכהן הפופוליסט אלפונסו פּוֹרְטִיוׁ. מפלגתו קיבלה 34% מהקולות, לעומת 26% שקיבל אָלְווָארוֹ קוֹלוֹם, מועמד "האיחוד הלאומי לתקווה", ו-19% שקיבל אֶפְרָאין רִיוֹס מונְט, דיקטטור העבר, מועמד "רפובליקת החזית הגואטמאלית". תוצאות הבחירות חייבו סיבוב שני בין שני המובילים הראשונים, וב-28 בדצמבר 2003, זכה פרדומו ב-54% מהקולות, וב-14 בינואר 2004 נשבע אמונים ונכנס לתפקידו כנשיא. יש הרואים בניצחונו של פרדומו ביטוי להעברת הכוח הפוליטי בגואטמלה מהאליטה הצבאית לאליטה החברתית ואל בעלי הקרקעות.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נשיאי גואטמלה
קטגוריה:ילידי 1946
בחורים רעים

בחורים רעים (באנגלית: Bad Boys) הוא סרט פעולה קומי משנת 1995 בבימויו של מייקל ביי.

הסרט עוקב אחר שני בלשים אפרו-אמריקאים ממשטרת מיאמי - מייק לאורי (ויל סמית') ומרקוס ברנט (מרטין לורנס). השניים נדרשים על ידי מפקדם לאתר תוך שלושה ימים כמות גדולה של סמים אשר נגנבה ממחסן הראיות של המשטרה. השניים מאתרים במהרה אישה צעירה (טיאה ליאוני) אשר הייתה עדה לרצח חברתה ויכולה לסייע להם לאתר את הפושעים.

בעקבות רצף התרחשויות מתעתע נאלצים השניים להתחזות זה לזה כדי להשיג את שיתוף פעולתה של העדה. לשם כך שני הבלשים אף מחליפים בתים, סיטואציה המהווה מקור לבדיחות נוספות עקב ההבדלים בין סגנונות החיים שלהם - מרקוס איש המשפחה ומייק הרווק ההולל.

בשנת 2003 יצא לאקרנים סרט המשך בשם בחורים רעים 2, ובשנת 2020 יצא המשך נוסף בשם בחורים רעים לתמיד בנוסף בשנת 2024 יצא הסרט הרביעי בטרילוגיה בחורים רעים: הכל או כלום לאקרנים.

== קישורים חיצוניים ==
* 

קטגוריה:ערכים שבהם תבנית בריטניקה אינה מתאימה
קטגוריה:סרטי פעולה אמריקאיים
קטגוריה:סרטי קולומביה
קטגוריה:סרטי חבר'ה
קטגוריה:סרטי סמים אמריקאיים
רוברט שטריקר

רוברט שטריקר (בגרמנית: Robert Stricker; 16 באוגוסט 1879, ברנו, מוראביה – 1944, אושוויץ) היה מהנדס, עיתונאי, חבר פרלמנט ופעיל ציוני באוסטריה.

==קורות חיים==
=== פעילותו הפוליטית===
שטריקר נולד בברנו שבמוראביה, אוסטריה (כיום בצ'כיה), בשנת 1879.
היה מראשי הפלג הרדיקלי בתנועה הציונית כבר מנעוריו, חבר הוועד הפועל הציוני, ונשיא המפלגה היהודית הלאומית האוסטרית (Jüdische Nationale Partei), במסגרתה נבחר בשנת 1919 לחבר הציוני הראשון בפרלמנט האוסטרי, עם התחזקות התנועה הציונית בווינה אחרי מלחמת העולם הראשונה. היה חבר בכיר בברית הציונים הרוויזיוניסטים. מייסדו ועורכו של העיתון היהודי היומי היחיד באוסטריה "וינר מורגנצייטונג" (Wiener Morgen-Zeitung). פעל להקמת הקונגרס היהודי העולמי ועמד בראש המאבק היהודי נגד הנאצים באוסטריה.

===מלחמת העולם השנייה===
שטריקר נעצר עם סגירת קהילת וינה ב-18 במרץ 1938, ימים מספר לאחר סיפוח אוסטריה לגרמניה הנאצית. בקיץ 1939 שוחרר שטריקר בתנאי שלא יעזוב את וינה, והוא הצטרף כחבר ב"מועצת הזקנים" שניהלה את הקהילה, וערַב להגירת היהודים לאזורים שהוגדרו להם. ב- 23 בספטמבר 1942 יצא מווינה לגטו טרזיינשטט משלוח 'המיוחדים' ובהם שטריקר. בגטו הטיל על ליאו דרוקר, מראשי "מכבי" ברנו, את האחריות להקים ארגון מחתרת במידה וסכנת חיסול הגטו תתממש. שטריקר עצמו נמנע כל העת מפעילות אקטיבית, כדי שלא לסכן את היודנראט כולו. ואולם ארגון המחתרת מעולם לא מימש את ייעודו, ובאוקטובר 1944 יצא יחד עם כל שאר יושבי הגטו לאושוויץ, שם נרצח.

==כתביו==

==לקריאה נוספת==
<div style="direction: ltr;">
* Josef Fraenkel (ed.), Robert Stricker, London: Ararat Pub. Society, 1950, 94 p., LCCN 54031133</div>

==קישורים חיצוניים==
* 
* 

==הערות שוליים==

קטגוריה:רוויזיוניסטים
קטגוריה:פעילים ציונים באוסטריה
קטגוריה:עורכי עיתונים יהודים אוסטרים
קטגוריה:פוליטיקאים יהודים אוסטרים
קטגוריה:יהודים חברי הפרלמנט האוסטרי
קטגוריה:יהודים בשואה: אוסטריה
קטגוריה:יודנראט
קטגוריה:אסירים במחנה הריכוז אושוויץ
קטגוריה:פעילים פוליטיים שנספו במחנה ההשמדה אושוויץ
קטגוריה:אישים שהשתתפו בוועידות הקונגרס הציוני העולמי
קטגוריה:ילידי 1879
קטגוריה:אוסטרים שנפטרו ב-1944
פארק ירושלים

[[גשר הארזים]]
פארק ירושלים הוא הפארק המטרופוליני הגדול בישראל, הנמצא בתחומן של שלוש רשויות מקומיות: ירושלים, מבשרת ציון ומועצה אזורית מטה יהודה. שטחו כ-15,000 דונם והוא כולל בתוכו ארבעה פארקים, המקיפים את חלקה המרכזי של ירושלים משלושה כיוונים: פארק עמק רפאים מדרום, פארק עמק מוצא ממערב, ופארק עמק הארזים ונחל צופים מצפון. 

== היסטוריה ==
שטחי הפארק הוגדרו בשנת 2007, לאחר הדחיה הסופית של תוכנית ספדיה, שכללה הרחבה מהותית של השטח הבנוי של ירושלים לכיוון מערב, על חשבון השטחים הפתוחים. התכנית נדחתה בלחץ הגופים הירוקים. 

רוב שטח הפארק הוגדר כשטח טבעי פתוח בו נסללו שבילים להליכה ולאופניים, וחלקים קטנים הוקצו לגנים ולתשתיות ספורט ופנאי. הפארק הוא מיזם משותף של הקרן הקיימת לישראל, רשות הטבע והגנים, עיריית ירושלים והרשות לפיתוח ירושלים.

== הפארק ==
בין האתרים בפארק ניתן למנות את שביל ירושלים, האנדרטה לזכר קרבנות אסון מגדלי התאומים (ירושלים) שנחנכה בשנת 2009 לזכר חללי אסון התאומים, ספורטק עמק הארזים ועוד.

הפארק כולל מרחבים גדולים ששמשו במאות הקודמות לחקלאות עתיקה ובהן טרסות, שרידי תעלות ובריכות ששימשו להשקיה, שקתות עדרים ושרידי מבנים. בפארק גם מספר מעיינות נקבה שנובעות לבריכות קטנות. 

== ראו גם ==

* פארק איילון

==קישורים חיצוניים==
* 
* [https://www.jerusalem.muni.il/he/residents/map/place?cid=1753&id=5344 פארק ירושלים], באתר עיריית ירושלים
* 
* 
* 

קטגוריה:ירושלים: גנים ופארקים
קטגוריה:עמק הארזים
בחורים רעים 2

בחורים רעים 2 הוא סרט פעולה קומי אמריקאי משנת 2003 של הבמאי מייקל ביי. הסרט יצא לאקרנים בשנת 2003, והוא סרט המשך לסרט משנת 1995, "בחורים רעים".

לאחר יציאת הסרט יצא לו גם משחק בשם: Bad Boys: Miami Takedown (אנ'), המבוסס על הסרט.

==תקציר העלילה==
שוטרי מחלקת הסמים במיאמי (MPD) מייק לאורי (ויל סמית') ומרקוס ברנט (מרטין לורנס) יוצאים לחקור את גל סמי האקסטזי, השוטף את עירם. במהלך מעקב אחר מפגש לעסקת סמים במסיבה של "קו קלוקס קלאן" באזור הביצות התפתח קרב יריות שבו מרקוס נורה בישבנו בטעות על ידי מייק. בעקבות מרדף מכוניות שזוג הבלשים נקלע אליו בטעות גיל כי סיד (גבריאל יוניון), אחותו של מרקוס סוכנת במחלקת הסמים, ומייק נאלץ לספר למרקוס כי הוא יוצא עם אחותו 5 חודשים. הירי בשוגג והקשר בין מייק לסיד גורם ליחסים מורכבים בין מייק ומרקוס במהלך כל הסרט. חקירתם מובילה אותם למאפיונר קובני בשם ג'וני טאפיה (ג'ורדי מולה) המתכוון להשתלט על תנועת הסמים בסביבה. סיד, המגויסת כסוכנת חשאית כחברתו של טאפיה, נחשפת ונחטפת לקובה ובעקבות כך מתארגן מבצע גדול לחילוץ סיד בפיקודם של מייק ומרקוס.

== צוות שחקנים ==
* ויל סמית' - הבלש מייק לאורי, שותפו וחברו הטוב ביותר של מרקוס.
* מרטין לורנס - הבלש מרקוס ברנט, חברו הטוב ביותר של מייק ושותפו.
* גבריאל יוניון - הסוכנת הסמויה, אחותו של מרקוס וזוגתו של מייק.
* ג'ו פנטולינו - המפקד של מייק ומרקוס.
* ג'ורדי מולה - מאפיונר קובני בעל קרטל סמים.

== מוזיקה ==
את המוזיקה לסרט הלחין וכתב טרבור רבין משכבר הלחין את המוזיקה לסרטו של ביי "ארמגדון", לצדו של רבין המוזיקאי "הקבוע" של מייקל ביי, סטיב ג'בלונסקי שהלחין פסקולים של סרטים רבים של ביי כמו: "רובוטריקים" ועוד.

== סרט המשך ==

סרט שלישי בסדרה תוכנן עוד משנת 2008, ותחילה הצהיר מייקל ביי על האפשרות לביים גם אותו. עד שנת 2015 נכתב תסריט לסרט, שהפצתו תוכננה לפברואר 2017, ואף פורסם כי צפוי סרט רביעי בסדרה ביולי 2019. באוגוסט 2016, אולפני סוני הצהירו כי הסרט השלישי ייקרא "בחורים רעים לתמיד" וייצא לאקרנים בינואר 2018. אולם לאחר מספר דחיות נוספות בהפקה ותאריך הפצת הסרט, אולפני "סוני" הסירו את הסרט השלישי מלוח הזמנים המתוכנן. בפברואר 2018, פורסם כי סרט שלישי מתוכנן שוב והצילומים צפויים להתחיל בנובמבר 2018 עם כוונה לצאת לאקרנים בינואר 2020. בפועל הצילומים התחילו ב-7 בינואר 2019. הסרט עלה לאקרנים לראשונה ב-17 בינואר 2020.

== קישורים חיצוניים ==
* 

==הערות שוליים==

קטגוריה:סרטי פעולה אמריקאיים
קטגוריה:סרטי סמים אמריקאיים
קטגוריה:סרטי המשך אמריקאיים
קטגוריה:סרטי קולומביה
אין לה אלוהים

"אין לה אלוהים" הוא סרט קולנוע ישראלי, בבימויו של ינקול גולדווסר, שיצא לאקרנים במאי 2007.
==תקציר העלילה==
הסרט הוא דרמה קומית המתרחשת במצפה רמון. מאבטח של חברת "הובלה מאובטחת" וחברו - הבעלים של בית דפוס במצפה רמון, מתכננים לבצע גנבה באמצעות תרגיל עוקץ. בכוונתם להחליף כספים המובלים על ידי רכב אבטחה משוריין בשטרות מזויפים שהודפסו בבית הדפוס. שלוש נשים שפוטרו מאחד המפעלים בעיר מחליטות לבצע "עוקץ" בעצמן, לגנוב את הכסף, ולהשתמש בו על מנת לפתוח את המתפרה שממנה פוטרו מחדש.

==גלריה==
<gallery>
קובץ:She's Got It first.jpg|דורית בר אור
קובץ:She's Got It four.jpg|יובל סגל
קובץ:She's Got It second.jpg|מקדימה: אוולין קפלון ודורית בר אור, מאחורה: יעל פוליאקוב
קובץ:She's Got It third.jpg|מימין לשמאל: דורית בר אור, אוולין קפלון, אמיר בושרי ומאיר סוויסה
</gallery>

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקנ/ית
!width=80|דמות
|-
| יעל פוליאקוב || יפית
|-
| דורית בר אור || מלכה
|-
| יובל סגל || קובי
|-
| אוולין קפלון || אירנה
|-
|אייל רוזלס
|ויצמן
|-
|מאיר סויסה
|חיים
|-
|אורי קלאוזנר
|שלמה
|-
|ריימונד אבקסיס
|אמא
|-
|בר פאלי
|מלצרית
|}

==קישורים חיצוניים==

* [http://www.transfax.co.il/?CategoryID=267 "אין לה אלוהים"] באתר חברת טרנספקס
* - ריאיון עם ינקול גולדווסר על הפקת הסרט
ביקורות
* 
* 

== הערות שוליים ==

קטגוריה:סרטי 2007
קטגוריה:סרטי קומדיה ישראליים
קטגוריה:סרטי דרמה קומית ישראליים
קטגוריה:סרטים ישראליים משנת 2007
בוליבר ונצואלי

אוסף של מטבעות בוליבר
בוליבר (Bolivar, VEB) הוא המטבע הנהוג כיום בוונצואלה. הבוליבר נקרא על שם משחרר אמריקה הדרומית, סימון בוליבר, הנחשב לגיבור לאומי בוונצואלה.

הבוליבר מחולק ל-100 סנטימוס, אך אין כיום מטבעות כאלה במחזור בשל ערכו הנמוך של הסנטימו.

הבוליבר הוצג לראשונה כמטבע רשמי ב-1879 במקום הוונצולאנו העתיק. עד שנות ה-70 נחשב הבוליבר לאחד המטבעות היציבים ביותר באמריקה הלטינית, אך אז נפל קורבן לאינפלציה גבוהה.

עם הפיכתה של ונצואלה למעצמת נפט, חזר הבוליבר ליציבות מסוימת. עם זאת, בעקבות קריסת מחיר הנפט בשנת 2014, נקלעה המדינה להיפר-אינפלציה, אשר שחקה משמעותית את ערכו.

ב-2018 הגיעה האינפלציה לשיא של 65,374.08 אחוזים לאחר משבר האינפלציה בוצע פיחות מטבע בשיטה הבאה:
{| class="wikitable"
|+ פיחות 2018
|-
! מטבע ישן !! מטבע חדש
|-
| 200,000 בוליבר || 2 בוליבר
|-
| 500,000 בוליבר || 5 בוליבר
|-
| 1,000000 בוליבר || 10 בוליבר
|-
| 2,000000 בוליבר || 20 בוליבר
|-
| 5,000000 בוליבר || 50 בוליבר
|-
| 10,000000 בוליבר || 100 בוליבר
|-
| 20,000000 בוליבר || 200 בוליבר
|-
| 50,000000 בוליבר || 500 בוליבר
|}
==קישורים חיצוניים==

==הערות שוליים==

קטגוריה:מטבעות
קטגוריה:ונצואלה: כלכלה
קטגוריה:מטבעות אמריקה הלטינית
גיבורים קטנים

"גיבורים קטנים" הוא סרט הרפתקאות ילדים דרמטי ישראלי לכל המשפחה, בבימויו של איתי לב, שיצא לאקרנים בשנת 2006. הסרט מגולל את מסע ההרפתקאות האמיץ אליו יוצאים ארבעה ילדים, בעקבות משימת הצלה שלקחו על עצמם לאחר שאחת מהם, שניחנה ביכולת שמיעה מיוחדת, שמעה צעקות ובכי מרוחקים של קריאה לעזרה.

במסעם ועל רקע מציאות חייהם הקשה בעיירת פיתוח, מתגבשים ארבעת החריגים החברתיים לכדי חבורה, עומדים בפני מבחן של חיים ומוות ועוברים תהליך של התגברות והתבגרות. זהו אחד מסרטי הילדים הבודדים שנעשו בישראל, והוא מתאר את המציאות הישראלית בעיירת פיתוח תוך כדי התמקדות בנושאים חברתיים אוניברסליים.

==תקציר העלילה==
בדרך חזרה מטיול קייטנה של ילדי העיר אופקים בחופש הגדול, שומעת אליסיה, מהגרת מרוסיה בת 10, קולות הזועקים לעזרה מוואדי סמוך. כשהיא מבקשת ממדריכות הקייטנה לעצור את האוטובוס, משתרר שקט, ומתברר לה שהיא היחידה ששומעת את הקולות. המדריכות מבקשות מהילדים להתיישב חזרה בכיסאותיהם ומורות לנהג האוטובוס להמשיך בדרכו. במשך כל הנסיעה בדרך חזרה הביתה, אליסיה הייתה בטוחה שהקריאות לעזרה ששמעה היו אמתיות, והייתה נחושה בדעתה לחזור אל המקום בו נמצא הוואדי, ולסייע לאותם האנשים שזקוקים להצלה. לכן, כבר ברדתה מהאוטובוס בחזרה באופקים מחליטה אליסיה לשוב אל הוואדי ללא כל דיחוי. היא משכנעת את ארז, ילד בן 12 שאביו נפל במלחמת לבנון כקצין צה"ל ואשר מנסה להוכיח אומץ לב כמעט בכל דרך אפשרית, להצטרף אליה למסע. מערכת היחסים של ארז עם אמו לאחר מות האב היא שבירה למדי, ועם זאת נתון ארז למרותם של בריון וחבורתו, אשר לא מפסיקים להיטפל אליו לאחר שהבריון הובס על ידו בתחרות ג'ודו. לב, אחיה הגדול והמגודל של אליסיה הסובל ממוגבלות שכלית התפתחותית, מצטרף גם הוא למסע שמתכננת אליסיה, למרות שקיימים אצל אליסיה חששות לגבי הצטרפותו.

מביתם באופקים עד לוואדי החוצה את קיבוצי הסביבה, שלושת הגיבורים עוברים מסע דרמטי גדוש בהרפתקאות ובמגוון התנסויות. הם מתגברים על גדרות היישובים, על חשכת הלילה והחרדה מחיות בר, ועל חבורת ילדי קיבוץ המנסים להפריע להם במילוי המשימה. במקביל, מתגלה היעלמותם באופקים, ובסיוע כוחות משטרתיים ואחרים יוצאת אמו של ארז למסע החיפוש אחריו, ההופך בהדרגה לאקט של התפייסות והשלמה בין האם לבנה. בסיוע של אחד מילדי הקיבוץ השכן, שלא נחשב בין ה"מקובלים" ואשר עד מהרה מצטרף לשלישייה, מצליחים ארז, לב ואליסיה להשלים את משימתם ולהגיע אל הוואדי, שם מתגלה אם יבבות העזרה ששמעה האוזן המחוננת של אליסיה היו זעקות עזרה אמתיות, ואם באמת נמצאים אנשים במצוקה בוואדי או בקרבתו.

==שחקנים==
{| class="wikitable"
|-
! שחקנ/ית !! דמות
|-
| ניר צויקל || ליאור
|-
| אביגיל אריאלי || ענת
|-
| עמוס תמם || אמנון
|-
| דניאל דמידוב || לב
|-
| לוסי דובינצ'יק || לנה
|-
| ציון ברוך || אבי
|-
| דאנה איבגי || לירון
|-
| רותם זיסמן || אדווה
|-
| מיקי קם || רוחמה
|-
| אלון ליסי || ארז
|-
| אנסטסיה ספונוב || אליסיה
|-
| חן קורן || שאולי
|-
| ז'אן טלסניקוב || אבא של אליסיה
|}

==קישורים חיצוניים==

* "[https://web.archive.org/web/20061224025410/http://www.filmfund.org.il/page.aspx?section=625&mode=movie&itemid=1791 גיבורים קטנים]" באתר קרן הקולנוע הישראלי
* [http://www.seret.co.il/movies/s_movies.asp?mid=2075 "גיבורים קטנים"], באתר [http://www.seret.co.il Seret.co.il]

קטגוריה:מוגבלות שכלית התפתחותית באמנות
קטגוריה:הקיבוץ בתרבות ובאמנות: סרטים
קטגוריה:סרטי ילדים ישראליים
קטגוריה:סרטים ישראליים משנת 2006
בוליביאנו

מטבעות של 20 ו-50 סנטאבוס לצד מטבעות של 1 ו-2 בוליביאנו
בוליביאנו (בספרדית: Boliviano; ISO 4217: BOB) הוא ההילך החוקי הנהוג בבוליביה. המטבע שפירוש שמו בספרדית הוא גם "בוליביאני", נקרא על שמו של מטבע קדום יותר שהיה בשימוש במדינה מ-1864 ומונפק על ידי הבנק המרכזי של בוליביה.

הבוליביאנו מחולק ל-100 סנטאבוס, ובמחזור מצויים מטבעות של 10, 20 ו-50 סנטאבוס, לצד 1, 2 ו-5 בוליביאנו. שטרות במחזור הם של 10, 20, 50, 100 ו-200 בוליביאנו.

המטבע סובל מחולשה יחסית למטבעות אחרים ביבשת (בוליבר ונצואלי, פסו ארגנטינאי, ריאל ברזילאי) ושחיקתו האינפלציונית השנתית עומדת על כ-4.3% בממוצע.

== שערי חליפין ==

==קישורים חיצוניים==

== הערות שוליים ==

קטגוריה:מטבעות
קטגוריה:בוליביה: כלכלה
קטגוריה:מטבעות אמריקה הלטינית
מרדוק (להקה)

Daniel “Mortuus” Rostèn, 2015
Morgan Steinmeyer Håkansson, 2015
מרדוק (Marduk) להקת בלאק מטאל שוודית.
== היסטוריה ==
הלהקה נוסדה בשנת 1990 על ידי הגיטריסט Morgan Steinmeyer Håkansson. שנה לאחר מכן שחררה הלהקה דמו בן 3 שירים, הרווי בליריקה אפלה, בשם 'Fuck Me Jesus'. ב-1992 שחררה מרדוק את אלבומה המלא הראשון, 'Dark Endless', ומשם המשיכה לסיבוב הופעות בשוודיה. בשנת 1994 יצאה מרדוק לסיבוב הופעות בכל רחבי אירופה, וב-1995 ביקרה בפעם הראשונה במקסיקו סיטי. הלהקה המשיכה לשחרר אלבומים נוספים ולהופיע באירופה, ובשנת 2000 הקימה חברת תקליטים עצמאית בשם 'Blooddawn Productions'. בשנת 2004 הוציאה הלהקה את אלבומה התשיעי Plague Angel'. שהצליח מאוד באירופה ובארצות הברית. כדי לחגוג את השנה החמישה עשר להקמתה, הוציאה מרדוק אלבום בשם 'Warschau' שכלל 17 שירים בהופעה חיה. ההופעה התקיימה בוורשה, פולין, ב 17 בספטמבר 2005.

== חברי ההרכב ==
חברי ההרכב
*Morgan Steinmeyer Håkansson - גיטרה
*Devo Andersson - גיטרה - 1992-1994 ; בס - 2004
*Arioch/Mortuus - שירה
*Emil Dragutinovic - תופים

== חברי הרכב לשעבר ==
*Rikard Kalm - בס
*Andreas Axelsson - שירה
*Joakim Göthberg - שירה, תופים
*Kim Osara - גיטרה
*Fredrik Andersson - תופים
*Erik Hagstedt (Legion) - שירה
*B. War - בס

== אלבומים ==
*Fuck me Jesus [Demo] - 1991
*Dark Endless - 1992 
*Those of the Unlight - 1993
*Opus Nocturne - 1994
*Heaven Shall Burn... When We Are Gathered - 1996
*Glorification - 1996
*Live in Germania - 1997
*Here's No Peace - 1997
*Nightwing - 1998
*Panzer Division Marduk - 1999
*Obedience - 2000
*Infernal Eternal - 2000
*La Grande Danse Macabre - 2001
*Blackcrowned Box Set - 2002
*Hearse - 2003
*World Funeral - 2003
*Plague Angel - 2004
*Deathmarch EP - 2004
*Warschau Live - 2005
*Rom 5:12 - 2007
*Wormwood - 2009
*Serpent Sermon - 2012
*Frontschwein - 2015
*Viktoria - 2018

== קישורים חיצוניים ==

* 

קטגוריה:להקות בלאק מטאל
קטגוריה:להקות שוודיות
ידיים קשורות

כרזת הסרט באנגלית
ידיים קשורות הוא סרט קולנוע ישראלי, בבימויו של דן וולמן, שיצא לאקרנים בשנת 2006.

== תקציר העלילה ==
הסרט מציג את מערכת היחסים של אם (המגולמת על ידי גילה אלמגור) לבנה חולה האיידס (המגולם על ידי הרקדן עידו תדמור). האם יוצאת לחפש גראס ברחבי תל אביב במטרה להקל על כאבי בנה (במעין אזכור הפוך לאגדת פרח לב הזהב של האנס כריסטיאן אנדרסן).

==שחקנים==
* עידו תדמור
* גילה אלמגור
* תומר שרון
* נלי תגר
* שרון שטרק
* אולי שטרנברג
==פרסים ומועמדויות==
* פרס אופיר 2006 - מועמדות לפרס הבמאי הטוב ביותר ולפרס השחקנית הטובה ביותר.
* פרס וולג'ין - מועמדות לפרס לסרט עלילתי באורך מלא.
* פסטיבל הקולנוע של פאלם ביץ'- פרס לסרט הטוב ביותר ופרס השחקנית הטובה ביותר לגילה אלמגור.
==קישורים חיצוניים==

* [http://www.seret.co.il/movies/s_movies.asp?MID=2122 תקציר הסרט] באתר סרט
* 
* 
* דן לחמן, [http://www.e-mago.co.il/Editor/cinema-1219.htm מאמר על הסרט], באתר אימגו, 4 בספטמבר 2006
* דן לחמן, [http://www.gogay.co.il/content/article.asp?id=2874 "היה לי חשוב לעשות את הסרט הזה"], באתר GoGay, 20 באוגוסט 2006
*
==הערות שוליים==

קטגוריה:סרטי 2006
קטגוריה:איידס בקולנוע
קטגוריה:סרטי להט"ב ישראליים
קטגוריה:סרטי סמים
קטגוריה:סרטי דן וולמן
קטגוריה:סרטים ישראליים משנת 2006
50 דייטים ראשונים

50 דייטים ראשונים הוא סרט קולנוע מסוגת הקומדיה רומנטית שיצא בשנת 2004, בכיכובם של אדם סנדלר ודרו ברימור ובבימויו של פטר סגל.

הסרט הופק על ידי חברת ההפקה "האפי מדיסון" של סנדלר וחברת "פלאוור פילמס" של ברימור.

הסרט הכניס 196 מיליון הכנסות ברחבי העולם, הפך לשובר הקופות הכי גדול באותה שנה ונחשב לסרט הרומנטי הכי מכניס בקופות מאז "אישה יפה" ו"כשהארי פגש את סאלי".

== תקציר העלילה ==
הנרי רות' (אדם סנדלר), וטרינר ימי המתגורר באי הוואי, פוגש את לוסי וית'מור (דרו ברימור) במסעדה. תוך זמן קצר מגלה הנרי כי ללוסי יש מחלת שכחה שבה לקתה בעקבות תאונת דרכים בה הייתה מעורבת כמה שנים קודם לכן. לוסי זוכרת רק את מה שקדם ליום התאונה ושוכחת בכל לילה את מה שאירע במהלך היום, ולכן היא חושבת כל יום חדש ליום התאונה. כל בוקר היא מקבלת באותה המסעדה בה היא פוגשת את הנרי את אותו העיתון עם התאריך של יום התאונה. עקב בעיית הזיכרון, הנרי צריך להכיר ולהתחבר איתה כל יום מחדש. הנרי, שהתאהב בלוסי, מחפש דרכים מקוריות למצוא חן בעיניה כל יום מחדש. סגנון זה מזכיר את מבנה העלילה של הסרט "לקום אתמול בבוקר".

בעזרת משפחתה של לוסי לומד הנרי להתמודד עם בעיה זו כל יום מחדש. כל בוקר מכין הנרי ללוסי קלטות וידאו ורשימות על מנת שתדע מקיומו ובסופו של דבר הם מתחתנים. בחלק האחרון של הסרט רואים שלוסי מתעוררת כשהיא בעצם לא יודעת איפה היא נמצאת, היא רואה קלטת וידאו שכתוב עליה "בוקר טוב לוסי". היא צופה בקלטת בה הנרי מקליט את עצמו ואת החתונה שלהם. הוא מזמין אותה להצטרף אליו לארוחת בוקר. כאשר היא יוצאת מהחדר היא מבינה שהיא על ספינה ושיש לה בת.

== שחקנים ==
* הנרי רות (אדם סנדלר) - ביולוג ימי תושב האווי, פלייבוי עד שמתאהב בלוסי וית'מור בעלת מחלת השכחה
* לוסי וית'מור (דרו ברימור)- בעלת מחלת שכחה שגורמת לה לשכוח בלילה את היום שעבר עליה, הנרי מתאהב בה
* אולה (רוב שניידר)- החבר הכי טוב של הנרי, סובל בנישואין שלו
*אלקסה(לוסיה סטרוס)- עובדת עם הנרי
* דאג וית'מור (שון אוסטין)- אחיה הגדול של לוסי
* ד"ר ג'וזף קיטס (דן אקרויד)- רופא שמתמחה בבעיות מוחיות
*מרלין וית'מור(בלייק קלארק)-אביה של לוסי
* כבאי (קווין ג'יימס)
*טום עשר שניות(אלן קוברט)-אחד מהמטופלים במחלקת הזיכרון, זיכרונו נמחק כל עשר שניות

== רפרנס ==
בסרט "תקועים בחופשה" בכיכובם של סנדלר וברימור מופיע טום עשר שניות בסופרמרקט כהתייחסות ל-"50 דייטים ראשונים".

== קישורים חיצוניים ==
* 

קטגוריה:סרטי 2004
קטגוריה:סרטי קומדיה אמריקאיים
קטגוריה:סרטי קומדיה רומנטית
קטגוריה:סרטי קולומביה
קטגוריה:זוכי פרס בחירת הנוער: סרטים
ביצת יאלומיצה

ביצת יאלומיצה (רומנית: Balta Ialomiţei) או בשמה האחר ביצת בורצ'אה (Balta Borcea), היא אי ביצתי באפיק התחתון של הדנובה, ברומניה.

בלטה אילומיטה הוא אי שנוצר בין זרועות בורציאה ואוסטרוב של הדנובה, בחלק המזרחי של מחוז אילומיטה. בתחילה, בלטה אילומיטאי מורכב מביצות, אגמים ובריכות, כאשר חלקי היבשה (הרכסים) מכוסים על ידי מטעי יער. בשנות ה-60 של המאה ה-20, באמצעות מדיניות הפיתוח החקלאי הקומוניסטי, רוקנו חלק גדול מהשטחים הבלטיים ונקלטו כדי לשמש כקרקע חקלאית. נכון לעכשיו, לבלטה אילומוצ'י מראה של אי. רק חלק קטן מבלטה אילומיטיי, כלומר Caiafele Moroiu, השתמר במשטר טבעי, עם מעמד של שמורת טבע. ברכב תוכלו להגיע לקומונת בורדושאני ומשם חוצים את הדנובה, לבנטורי, עם סירות הדייגים מהאזור או עם המעבורת המאולתרת.

ביצת יאלומיצה מוקפת על ידי שתי זרועות של הדנובה, זרוע בורצ'אה וזרוע אוסטרוב. שטח האי מחולק בין מחוז יאלומיצה ובין מחוז קלרשי.

== גלריה ==
<gallery mode="packed" heights="190">
Balta_Ialomiţei_bgiu.jpg|בריכה בביצת יאלומיצה
Balta_Ialomiţei_flooded_02_bgiu.jpg|שדה חקלאי מוצף
</gallery>

==קישורים חיצוניים==

==הערות שוליים==

קטגוריה:איי נהר
קטגוריה:ביצות באירופה
קטגוריה:דנובה: איים
קטגוריה:רומניה: גופי מים
ילדי CCCP

"ילדי CCCP" (נהגה: ילדי אס אס אס אֶר) הוא סרט קולנוע ישראלי, בבימויו של פליקס גרצ'יקוב, שיצא לאקרנים בקיץ 2007.

==תקציר העלילה==
הסרט מספר על סלאבה, שאשתו ואם בנו התינוק זורקת אותו מהבית. סלאבה נאלץ להתגורר אצל ויקטור, בעל המעדנייה ובעברו מאמן כדורגל. ויקטור משכנע את סלאבה להקים קבוצת כדורגל ולהשתתף בטורניר שכונתי במטרה לזכות בפרס הכספי המוצע לזוכים בטורניר. סלאבה וחבריו (ויטאלי - עובד זר מאוקראינה, קסטיל ("קביים") תלמיד תיכון, מוכתר - קווקזי המעורב בפעילות פלילית ובאנוצ'קה - המכור לסמים קשים) מקימים קבוצה, אליה מצטרף שחקן אתיופי.

==קישורים חיצוניים==

* 
* [http://www.habama.co.il/Pages/CinemaFilm.aspx?Subj=4&Area=0&EventID=11001 תיאור הסרט], באתר "הבמה"

קטגוריה:סרטי 2007
קטגוריה:סרטי דרמה ישראליים
קטגוריה:סרטי ספורט ישראליים
קטגוריה:סרטים בעברית
קטגוריה:סרטים ברוסית
קטגוריה:העלייה לישראל מברית המועצות ומברית המועצות לשעבר בתרבות
קטגוריה:סרטי כדורגל
קטגוריה:סרטים ישראליים משנת 2007
לרקוד

"לרקוד" הוא סרט קולנוע ישראלי, בבימויו של מרק רוזנבאום, שיצא לאקרנים בשנת 2006. הסרט הופק בסיוע קרן הקולנוע הישראלי, והיה מועמד לפרס אופיר.

==עלילה==
דבי היא רקדנית בטן העובדת במועדון של גולדי. דבי מאוהבת ביקי, עבריין מסוכן וחברו הטוב של גולדי. הסרט מתחיל בשוד תכשיטים המבוצע על ידי גולדי ויקי. בתום השוד מגלים השנים כי הם שדדו כמה אלפי דולרים, סידור, תפילין וטלית בלבד. יקי מאוכזב מהשלל המועט אולם גולדי רואה בשלל השוד סימן שעליו לחזור בתשובה.

<gallery>
קובץ:The Belly Dancer third.tif|מיטל דוהן
קובץ:The Belly Dancer second.tif| 
קובץ:The Belly Dancer one.tif|דגנית ברק ויובל סגל 
</gallery>

==שחקנים==
{| class="wikitable"
|-
! שחקנ/ית !! דמות
|-
| מיטל דוהן || דבי
|-
| אלון אבוטבול || גולדי
|-
| יובל סגל || יקי
|-
| אורי קלאוזנר || יוסי
|-
| דגנית ברק || חגית
|-
| מוני מושונוב || אברם, אביה של דבי
|-
| עפרה ויינגרטן || בתיה, אמה של דבי
|-
| ניסים לוי || היהלומן
|-
| דוד דנינו || הרב בן עזרא
|-
| ג'ני פליישר || ויקטור
|-
| ריטה שוקרון || שולה, אמו של יקי
|-
| מוני בן גיגי || אלי החוקר
|-
| || חזי השוטר
|-
| אורית מפציר || רקדנית בטן
|}

==קישורים חיצוניים==

* [https://jfc.org.il/movie/38568-2/ הסרט המלא לצפייה בתשלום] באתר [https://jfc.org.il/ ארכיון ישראלי לסרטים - סינמטק ירושלים]

* "[http://www.seret.co.il/movies/s_movies.asp?MID=2082 לרקוד]" באתר סרט
ביקורות
* 
* 

==הערות שוליים==

קטגוריה:סרטי 2006
קטגוריה:סרטים ישראליים משנת 2006
שרון מלכי-שמש

שרון מלכי (נולדה ב-1971) היא שחקנית קולנוע, טלוויזיה ותיאטרון ישראלית.

==ביוגרפיה==
מלכי היא בוגרת בבית הספר למשחק בית צבי. הופיעה בסרטים "הגרעין הקשה", "באמצע הסרט", "אהבות אחרונות", "אבא נשאר בשדות", "ג'ירפות" ובסרטי סטודנטים. בנוסף, הופיעה בטלוויזיה בתוכניות "אלנבי 46", "הפוך", ב-"המכון" של אורי ברבש ובתפקיד הרשעית בטלנובלה "טלנובלה בע"מ". בתיאטרון, הופיעה במחזות זמר "הקוסם!" ו-"הלהקה חוזרת", בהצגות "בוסתן ספרדי" (הבימה), "שלושה בלילה" (צוותא), "סיפורו של זרע" (תיאטרון בית ליסין), "בנות", "בראשית", במופע "תביאו לי גננת" עם יורם טהר-לב ובמופעי הילדים "זרעים של מסטיק", "מקרנה", "פים פם פה", ו-"הקרנבל של מיכל". בטלוויזיה היא הופיעה בסדרות "מתי נתנשק", "מבצע קיפוד" בתפקיד אשת העסקים נטלי קורל, ובתפקיד האמא המזויפת של יונתן בסדרה "החולמים". בשנת 2006 הופיעה בסדרה "האלופה" בדמות חד פעמית כטליה בורשטיין, שהייתה דמות קבועה ב"טלנובלה בע"מ" והוציאה לאור בתוך הסדרה את התוכנית של מילי והשפן "סוכנות הבילוש של.."

משנת 2007 ועד לשנת 2009, שיחקה את נאורה בסדרת הנוער "ראש גדול". מאמנת אישית של אלחנן, מנהל בית הספר "אביבים". הם מתאהבים ובסוף העונה הרביעית מתחתנים, למורת רוחה של בנה היחיד, גורי.

== פילמוגרפיה ==
=== קולנוע ===
{| class="wikitable"
!סרט
!במאי
!תפקיד
!שנה
|-
|אנשים כתומים
|חנה אזולאי-הספרי
|חלמנה
|2013
|-
|לא בת 17
|יצחק צפל ישורון
|הנכדה של ברנר
|2003
|-
|ג'ירפות
|צחי גראד
|עיוורת
|2001
|-
|הגרעין הקשה
|ענר פרמינגר
|רותי
|1999
|}

=== טלוויזיה ===
{| class="wikitable"
!סדרה
!ערוץ
!במאי
!תפקיד
!שנה
|-
|מנאייכ
|כאן 11
|אלון זינגמן
|סגן ניצב רותי לוי
|2024
|-
|ילדים ביער
|yes הטלוויזיה בלוויין
|דלית קהן
|מריומה
|2022
|-
|מלכות
|Hot 3
|איתי מורג
|מיכל
|2022
|-
|צומת מילר
|קשת 12
|אדיר מילר
|חיה
|2018
|-
|מתים לרגע
|Hot 3
|יואב פז,דורון פז
|שרי ברדוגו 
|2017
|-
|קופיקו
|ערוץ ג'וניור (Yes)
|עדי בנימינוב
|ימימה
|2012
|-
|החולמים
|ערוץ הילדים (HOT)
|שי קפון, חיים זילברשטיין
|מתחזה לרות מיטרני
|2011
|-
|החיים זה לא הכל
|ערוץ 2 (רשת)
|עדי בנימינוב
|שרה
|2011
|-
|רמזור
|שידורי קשת (ערוץ 2)
|אוהד פרח
|פנינה שוקרון
|2011
|-
|מבצע קיפוד
|ערוץ לוגי (HOT)
|יוסי קרן
|נטלי קורל
|2010
|-
|גירושים נפלאים
|Yes הטלוויזיה בלוויין
|עופר ויצמן, אורן שקדי
|דנה
|2009-2010
|-
|ראש גדול
|ערוץ הילדים (Yes)
|אהרון קפלן, אבישי גולדשטיין
|נאורה
|2007-2009
|-
|מתי נתנשק
|ערוץ 10
|שי קפון, אלון בן ארי
|ליבי
|2007
|-
|אולי הפעם
|Yes הטלוויזיה בלוויין
|עופר ויצמן
|עליזה
|2007
|-
|זומזום
|ערוץ הילדים
|רני סער
|מנהלת ערוץ הילדים
|2006
|-
|האלופה
|HOT
|שי קפון
|שחקנית טלנובלה
|2006
|-
|טלנובלה בע"מ
|HOT
|שי קפון
|טליה בורשטיין
|2005
|-
|בית משותף
|ערוץ הילדים
|ציון רובין
|
|2003
|-
| באמצע הסרט
| ערוץ הסרטים
|אבי כהן
|אורנה
|2003
|-
|מנדל וגורנשטיין חקירות בע"מ
|הערוץ הראשון
|מיקי בהגן
|גבע
|1999
|}

==קישורים חיצוניים==

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנולדו ב-1974
קטגוריה:ישראלים שנולדו ב-1974
מחילות

"מחילות" הוא סרט קולנוע ישראלי של הבמאי אודי אלוני שיצא לאקרנים בשנת 2006.

==תקציר העלילה==
דוד, יהודי מארצות הברית, מתגייס לצה"ל, ובמהלך השירות הצבאי שלו הורג בשוגג ילדה פלסטינית. בעקבות זאת לוקה דוד בהלם, ומאושפז בבית חולים לחולי נפש, המצוי במקום שבו שכן הכפר הפלסטיני דיר יאסין. ניצול שואה החי במוסד מספר לדוד שרוחות תושבי הכפר שנרצחו מנסות לתקשר עמו. אביו של דוד מביא אותו לניו יורק שם הוא מתאהב בלילה, אמריקאית פלסטינית, שבתה, אמל, דומה לילדה שאותה הרג דוד.

==שחקנים==
{| class="wikitable"
|-
! שחקנ/ית !! דמות
|-
| איתי טיראן || דוד
|-
| קלרה ח'ורי || לילה
|-
| מוני מושונוב || מוזל-מן (מוסלמי)
|-
| מכרם ח'ורי || ד"ר ייסאק שמש
|-
| עומר ברנע || יוני
|-
|עידית טפרסון || קולונל דניאל
|}

==לקריאה נוספת==
* פבלו אוטין, קרחונים בארץ החמסינים - הקולנוע הישראלי החדש - שיחות עם במאים, רסלינג, 2008, הפרק "'מחילות' - שיחה עם אודי אלוני", עמ' 154-135.

==קישורים חיצוניים==
* 
 
* [http://www.seret.co.il/movies/s_movies.asp?MID=2125 דף הסרט] באתר "סרט"
* [http://enjoyment.independent.co.uk/film/news/article1705590.ece ביקורת על מחילות בלונדון אינדיפנדנט]
* [https://web.archive.org/web/20160303172606/http://www.lacan.com/symptom/?p=56 "ממדי האמנות": אלן בדיו על מחילות של אלוני. בסימפטום; Lacan.com]
* https://web.archive.org/web/20120522172951/http://hdfest.com/Gerald/forgiveness.html

קטגוריה:סרטי 2006
קטגוריה:סרטים ישראליים משנת 2006
קטגוריה:צה"ל בקולנוע
קטגוריה:לקות נפשית באמנות